google/wiki40b huggingface dataset:
Avro Lancaster

Vznik a vývoj

Konštrukcia Lancasteru vychádzala z dvojmotorového bombardéra Avro 679 Manchester I, ktorý bol hendikepovaný nevyzretými a nedostatočne výkonnými motormi Vulture, ale pretože stroj mal inak dobré vlastnosti bolo rozhodnuté lietadlo prepracovať pre iné pohonné jednotky. U stroja bolo použité zväčšené krídlo (na pôvodný centroplán boli pripojené zväčšené vonkajšie časti) a stroj dostal štyri motory Rolls-Royce Merlin (prvý prototyp poháňali motory Merlin X). Nový typ, ktorý niesol továrenské označenie Type 683, spočiatku niesol meno Manchester III, to bolo neskôr zmenené na Lancaster Mk.I.
Lietadlá stavali aj firmy Vickers a Armstrong Whitworth a na konci vojny ich vyrábala aj firma Austin v Birminghame. 300 lietadiel verzie Mk.II bolo vyrobených s dvojhviezdicovými vzduchom chladenými motormi Bristol Hercules VI (neskôr vyrobené stroje dostali motory Hercules XVI). V Kanade sa vyrábala verzia Mk.X s motormi Merlin 28 (neskôr dostali motory Merlin 38 alebo Merlin 224), ktoré v licencii vyrábala automobilka Packard.

Operačné nasadenie

Lancastery uskutočnili v rokoch 1942 – 1945 vyše 156 000 operačných letov a zvrhli okolo 608 000 anglických ton (angl. tona je 2240 libier, teda cca 1 016 kg) bômb. 3249 Lancasterov bolo stratených v boji. Aspoň 34 alebo 35 strojom sa podarilo dokončiť 100 a viac operačných letov! (Čo je veľmi ojedinelý výkon – napr. iba tri Halifaxy dosiahli „stovky“.) Jeden stroj dosiahol dokonca až 140 operačných letov a prežil vojnu, ale v roku 1947 bol zošrotovaný (zo „stovkových“ Lancasterov sa však jeden zachoval až do dnešných dní – je exponátom britského RAF Museum v Hendone, na okraji Londýna).
Medzi najslávnejšie akcie Lancasteru patrí Operácia Chastise, kedy boli prelomené dve priehrady v Porúrí, a potopenie bojovej lode Tirpitz. Na sklonku vojny sa počítalo s ich bojovým nasadením v Pacifiku (v rámci tzv. Tiger Force), ale k tomu už pre rýchly koniec vojny v Pacifiku nedošlo.
Dnes existujú dva letuschopné Lancastery. Jeden je v Anglicku a druhý sa nachádza v Kanade.
Chalabre

Poloha

Obec má rozlohu 15,49 km². Najvyšší bod je položený 646 m n. m. a najnižší bod 357 m n. m.

Obyvateľstvo

Počet obyvateľov obce je 1147 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kongregácia pre evanjelizáciu národov

Kolégium a univerzita

Aktivity Kongregácie boli od jej založenia zameraná na kultúru a vedu. Výsledkom týchto aktivít bol vznik Pápežského aténeumu (neskôr pápežskej univerzity). 1. augusta 1627 pápež Urban VIII. vydal bulu Immortalis Dei Filius ktorej predmetom bolo založenie Pápežského aténeumu de Propaganda Fide (Collegio Urbano de Propaganda). ) . Kolégium, ktoré malo teologickú a filozofickú fakultu bolo určené pre štúdium seminaristov z misijných krajín.
1. septembra 1933 Kongregácia pre katolícku výchovu (kongregácia pre semináre a univerzitné štúdiá), zriadila na tomto kolégiu Pápežský misijný vedecký inštitút. Inštitút má právo udeľovať akademické tituly v odboroch misiológie a práva.
Pápež Ján XXIII. listom Motu proprio Fidei Propagandae z 1. októbra 1962 udelil Ateneu titul Pápežská univerzita (povýšil aténeum na pápežskú Urbanovu univerzitu (Pontificia Università Urbaniana)).
V súčasnostnom období sú na nej tieto fakulty: teologická, filozofická, cirkevného práva a misiológie. Na univerzite študuje viac ako 1000 študentov. Výučbu zabezpečuje okolo 120 profesorov. Na univerzite sa nachádza aj Misijná knižnica. Misijná knižnica obsahuje 511 000 kníh, 266 000 elektronických publikácií, časopisy, eseje a ďalšie tituly . Od roku 1933 publikuje každoročne misijnú bibliografiu, katalóg všetkých publikácií, ktoré vyšli na celom svete, ktoré sú zamerané na misijné diela.
Od založenia až do roku 1926 sídlila v tej istej budove ako aj Kongregácia pre evanjelizáciu národov na Španielskom námestí. Neskôr bola presťahovaná na Via Urbano VIII na kopci Gianicolo, na tomto mieste dikastérium postavilo nové priestory. Kolégium pripravilo štúdiom celé generácie domorodých kňazov a tiež veľkú väčšinu biskupov nových diecéz. V súčasnom období seminaristi z misijných krajín študujú v kolégiu ako aj na Pápežskom kolégiu sv. Petra apoštola a sv. Pavla apoštola.

Tlačiareň

V roku 1626 bola ako súčasť kongregácie založená aj tlačiareň (Tipografia Poliglotta) . Tlačiareň tlačila knihy v jazykoch národov, ktoré žijú na danom misijnom území. V období pontifikátu pápeža Pia X. v roku 1909  boli tlačiareň s Tlačiarňou Vatikánu (Stamperia Vaticana) zjednotené do Vatikánskej tlačiarne –  Typis Polyglottis Vaticanis (Tipografia poliglotta vaticana).
Saint-Éloi (Ain)

Polohopis

Saint-Éloi má rozlohu 14,26 km². Najvyšší bod je položený 310 m n. m. a najnižší bod 234 m n. m.

Obyvateľstvo

Saint-Éloi má 378 obyvateľov (2009).
Graf vývoja obyvateľstva:
Zdroje: INSEE
The Proclaimers

Kariéra

Bratia dvojičky vyrastali v meste Auchtermuchty, Fife (stredné Škótsko). Po niekoľkých punkových a rockových školských skupinách, založili The Proclaimers v roku 1983.
Dvojica sa dostala do verejného povedomia, keď jeden fanúšik z Inverness poslal ich demo nahrávku Britskej skupine The Housemartins, ktorí pozvali The Proclaimers na ich turné po Veľkej Británii v roku 1986. Turné im prinieslo vystúpenie v Britskom popovom hudobnom televíznom programe The Tube. Skladba „Letter from America“ sa dostala na tretie miesto v rebríčku Britských singlov, zatiaľčo album This is the Story získal zlato. Nasledujúci album Sunshine on Leith obsahoval skladby „I’m Gonna Be (500 Miles)“ (11. miesto v UK) a „I’m On My Way“ (43. miesto v UK).
Charlie a Craig Reid sú fanúšikmi Hibernian Football Club a pieseň „Sunshine on Leith" sa stala obľúbenou skladbou tohto klubu a hráva sa na každom domácom zápase. Bratia sú tiež známymi podporovateľmi Škótskej nezávislosti a počas svojho života boli aktivistami Škótskej národnej strany, vyjadrujúci svoje názory na turné po Británii v marci 2007. Mnohé z ich skladieb vyjadrujú ich politické názory, ako napr „Letter from America“ a „Cap in Hand“.
"I'm Gonna Be (500 Miles)" sa stala Škóskou „hymnou“ a hráva sa na národných futbalových zápasoch a na rôznych tradičných Škótskych podujatiach v celom svete.
V marci 2007 nahrali novú verziu skladby "I'm Gonna Be (500 Miles)" s televíznymi komediálnymi postavami Andy Pipkin (herec Matt Lucas) a Brian Potter (Peter Kay) pre charitu Comic Relief . Táto nová verzia skladby sa dostala na prvé miesto v Britskom rebríčku singlov.
Star Wars: Epizóda III – Pomsta Sithov

Názov

Anglický názov je „Star Wars: Episode III – Revenge of the Sith“, pracovný názov znel „Star Wars: Episode III“. Slovenský názov v televízii bol 'Hviezdne vojny III – Pomsta Sithov'".
Černínovsko

Popis oblasti

Medzi významné druhy rastlín v regióne patrí ostrica pašachorová, cesnak medvedí, nadutica bobuľnatá, ostrica pobrežná, leknica žltá a vodnianka žabia. Z vtáctva možno pozorovať napríklad svrčiaka riečneho, rybárika riečneho, trsteniarika spevavého, sedmohláska obyčajného alebo slávika obyčajného.
Noirlieu

Poloha

Obec má rozlohu 13,73 km². Najvyšší bod je položený 227 m n. m. a najnižší bod 164 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Jančok

Životopis

Vyštudoval priemyselnú školu a pracoval ako robotník v Zbrojovke v Považskej Bystrici, neskôr ako úradník Sandriku v Dolných Hámroch.
V rokoch 1950- 1952 bol violončelista orchestra v Dolných Hámroch. Je spoluzakladateľom Krajského symfonického orchestra v Banskej Bystrici, organizoval ĽUT v Stredoslovenskom kraji. Bol členom hudobného poradného zboru pre ĽUT v Banskej Bystrici.
Mábaidú

Mábaidú (maldiv. މާބައިދޫ‎) je jeden z obývaných ostrovov na atole Lámu na Maldivách. Počet obyvateľov je 975 (jún 2006), dĺžka ostrova 1 525 m, šírka 500 m. Vzdialenosť od hlavného mesta Male je 235,01 km.
Filippo Raciti

Smrť

Zomrel po futbalovom zápase sicílskeho derby medzi Cataniou a Palermom po tom, čo ho jeden z fanúšikov zasiahol kusom z umývadla. Raciti pokračoval vo svojej práci a 45 minút na to skolaboval, keď v jeho blízkosti vybuchla malá bomba. Pôvodným stanoviskom smrti bol práve výbuch malej bomby, ale pitva preukázala, že zomrel po zásahu umývadlom.

Dôsledky

Dôsledkom týchto nepokojov bolo suspendácia všetkých zápasov v Taliansku vrátanie reprezentácie na jeden týždeň a jeho smrť vyvolala silné emócie v celom štáte a solidaritu voči talianskym policajtom. 17. februára 2007 sa mestská rada mesta Quarrata v Toskánsku rozhodla pomenovať mestský futbalový štadión po ňom. 11. marca 2007 mu udelená medaila Medaglia d'oro al valor civile alla memoria in memoriam.
Laiz

Polohopis

Laiz má rozlohu 10,31 km². Najvyšší bod je položený 210 m n. m. a najnižší bod 173 m n. m.

Obyvateľstvo

Laiz má 1111 obyvateľov (2009).
Graf vývoja obyvateľstva:
Zdroje: INSEE
Sousceyrac

Poloha

Obec má rozlohu 57,64 km². Najvyšší bod je položený 745 m n. m. a najnižší bod 399 m n. m.

Obyvateľstvo

Počet obyvateľov obce je 900 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montferrat (Var)

Poloha

Obec má rozlohu 34,01 km². Najvyšší bod je položený 952 m n. m. a najnižší bod 420 m n. m.

Obyvateľstvo

Počet obyvateľov obce je 1 445 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Špičák u Střezivojic

Popis

Chránené územie bolo vyhlásené dňa 29. mája 1979 na rozlohe 0,5 ha na ochranu 13 metrov vysokej pieskovcovej skalnej ihly, presýtenej železitými inkrustáciami, ktoré vytvorili na jej povrchu drobné misky, ružice, rímsy a iné formy. Vrchol ihly má nadmorskú výšku 390 m. V okolitom zmiešanom lesnom poraste prevažuje buk lesný a hrab obyčajný.
Villards-d’Héria

Poloha

Obec má rozlohu 9,91 km². Najvyšší bod je položený 950 m n. m. a najnižší bod 459 m n. m.

Obyvateľstvo

Počet obyvateľov obce je 452 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blancey

Poloha

Obec má rozlohu 6,73 km². Najvyšší bod je položený 519 m n. m. a najnižší bod 361 m n. m.

Obyvateľstvo

Počet obyvateľov obce je 70 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aulnois (Vosges)

Poloha

Obec má rozlohu 4,44 km². Najvyšší bod je položený 430 m n. m. a najnižší bod 328 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kognitívna disonancia

Kognitívna disonancia je teória sociálnej psychológie. Disonanciou nazýva ľudskú reakciu na nepríjemné novozískané informácie alebo skúsenosti protirečiace predchádzajúcej predstave alebo znalosti. Tento nesúlad vyvoláva nepríjemný pocit napätia a následne túžbu po jeho znížení či odstránení. Je to nevedomá reakcia mysle na rozpory medzi postojmi (znalosťami, vierou, správaním) a skutočným stavom veci.
Dochádza k tomu preto, lebo ľudia majú vrodenú tendenciu konať v súlade so svojimi postojmi. Podľa Aronsona je byť „čestným a úprimným“ súčasťou vnímania seba samého (tzv. Self-konceptu).

Festingerov experiment

Študenti mali v rámci experimentu vykonať extrémne náročné a namáhavé úlohy; neskôr mali v rozpore so svojím zážitkom iným študentom popísať experiment nepravdivo ako "veľmi zaujímavý". Niektorým za to bola sľúbená odmena 1$, iným 20$ (v tých časoch nemalá čiastka). Cieľom nebolo porovnať reakcie iných, ale vyvolanie protichodných postojov v nich samých. Študenti, ktorí dostali za lož o experimente 20$, nemali kognitívnu disonanciu príliš vysokú, lebo im odmena za lož tohoto druhu pripadala dostatočná. Naopak, študenti, ktorí klamali a obdržali len dolár, mali sklony experiment hodnotiť oproti kontrolnej skupine (neklamala vôbec) a 20$ klamárom pozitívnejšie.

Vznik kognitívnej disonancie

Rozhodovanie medzi viacerými alternatívami vždy vyvoláva prežívanie disonancie. Výber medzi lákavými a nelákavými (problematickými) alternatívami je však rozdielny:

Motivácia v pracovnom procese

Podľa Festingerovho výskumu a na jeho základe skoncipovanej teórie z roku 1957 jedinec reaguje na napätie vyvolané medzi dvomi vzájomne nekonzistentnými postojmi snahou o pridanie, odstránenie alebo zmenu svojich kognitívnych štruktúr, aby odstránil ich nezlučiteľnosť a aby nastolil harmóniu. Dôležité je, že tieto zmeny sú obojsmerné, teda napr. na základe svojich postojov účastník nepríjemnej situácie zmeniť svoje správanie a na základe svojho správania môže meniť svoje postoje.
Následne bola vypracovaná aj aplikovaná verzia tejto teórie, podľa ktorej pracovník zvažuje vloženú energiu a predpokladaný osobný zisk, predovšetkým tak, že túto hodnotu porovnáva s podobným pomerom (vloženej energie a zisku) u "osôb, ktoré sú z jeho hľadiska dôležité". Ak považuje svoj pomer vloženej energie a zisku podobný pomeru osôb, s ktorými sa porovnáva, situáciu považuje za "spravodlivú" a nepociťuje napätie, no ak vníma výrazný rozdiel, motivuje ho to k tomu, aby tým vznikajúce napätie znižoval.
Úspešnosť alebo neúspešnosť motivácie silne ovplyvňuje výrobný proces, produktivita práce zvyčajne vzrastá priamo úmerne s rastom pozitívnej motivácie. V oblasti kvality práce (ktorej kontrolovanie a meranie je problematickejšie, ako je to u kvantity) je dôraz na vhodné druhy motivácie zo strany organizácií ešte ešte žiadúcejší.
Monnes

Poloha

Obec má rozlohu 4,92 km². Najvyšší bod je položený 167 m n. m. a najnižší bod 107 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Notre-Dame-de-Vaulx

Poloha

Obec má rozlohu 7,88 km². Najvyšší bod je položený 1 712 m n. m. a najnižší bod 877 m n. m.

Obyvateľstvo

Počet obyvateľov obce je 552 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Tartre

Poloha

Obec má rozlohu 3,83 km². Najvyšší bod je položený 210 m n. m. a najnižší bod 185 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štôlňa Budúcnosť

História

V 80. rokoch 20. storočia bolo nutné preskúmať juhovýchodné pokračovanie ložiska. Vzhľadom na pozitívne výsledky prieskumu v druhej polovici 80. rokov a začiatkom 90. rokov nadviazali baníci ďalší prieskum, ktoré riešil ďalšie pokračovanie ložiska juhovýchodným smerom (štôlňa Sirková).
Hécourt (Oise)

Poloha

Obec má rozlohu 7,47 km². Najvyšší bod je položený 218 m n. m. a najnižší bod 119 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sklerenchým

Sklerenchým  alebo sklerenchymatické pletivo je druh rastlinného pletiva, ktorého bunky majú hrubú bunkovú stenu. Väčšinou sú bunky sklerenchýmu odumreté, v niektorých rastlinách majú spevňovaciu funkciu (ľan, konope) a v niektorých vytvárajú bunky nazývané sklereidy (plody hrušky, kôstkovice).
Osteosklereidy sú bunky na póloch rozšírené, tvarom pripomínajú kosť; bežne prítomné v listoch mnohých druhov rastlín, ale aj na povrchu semien hrachu.
Asterosklereidy majú nepravidelný tvar s početnými výbežkami; často sú prítomné v listovom parenchýme (napr lekno) ale i vo vzdušných koreňoch.
Intermediárna hornina

Intermediárna hornina je vyvretá hornina, ktorej chemické zloženie odpovedá rozhraniu medzi kyslými (felzickými) a bázickými horninami. Tavenina (magma) odpovedajúceho zloženia je obyčajne označovaná ako andezitická. Obsahujú 52 až 65 % SiO₂. Kremeň ako taký tvorí menej ako 20 % jej minerálov, významné sú tiež živce, hlavne plagioklasy s obsahom anortitovej zložky 10-50 % alebo alkalické živce. Medzi typické intermediárne horniny patrí sopečná hornina andezit, a jej hlbinný ekvivalent diorit. Medzi ďalšie intermediárne horniny patria trachyt a syenit. V diagrame QAPF sú intermediárne horniny zobrazované spolu s bázickými v pravom rohu diagramu pri vrchole P, pretože obsahujú hlavne palgioklasy. V TAS diagrame k nim možno priradiť viacero typov hornín v stĺpci medzi 52 - 65 % SiO₂.
Intermediárne horniny vznikajú hlavne v oblastiach vulkanických ostrovných oblúkov. Ich pôvod v tomto prostredí sa dovodzuje od parciálneho tavenia kôry a plášťa nad subdukčnými zónami, kde unikajúce fluidá z ponárajúcej sa platne natavujú svoje nadložie. Takéto magmy sa označujú ako vápenato-alkalické. K vzniku intermediárnych hornín však nedochádza iba vo vulkanických oblúkoch ale aj v iných geotektonických prostrediach mimo okrajov kontinentov, napríklad v stredooceánskych chrbtoch alebo v riftových oblastiach. Usudzuje sa preto, že menšie množstvá magmy intermediárneho zloženia môžu vznikať aj miešaním magmy bazaltového a granitického zloženia; frakčnou kryštalizáciou z minerálov bohatých na železo alebo komplexnými reakciami medzi kryštalizujúcou fázou a koexistujúcou taveninou.
Charny-sur-Meuse (obec)

Poloha

Obec má rozlohu 12,62 km². Najvyšší bod je položený 293 m n. m. a najnižší bod 185 m n. m.

Obyvateľstvo

Počet obyvateľov obce je 561 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jin a jang

Koncept Yin a Yang má pôvod v dávnej čínskej filozofii a opisuje dve navzájom opačné a doplňujúce sa sily, ktoré sa nachádzajú v každej živej a neživej časti vesmíru.
Yin (čín. 陰/阴; "tmavé miesto, severný svah (kopca), južný breh (rieky), zamračené, zahalené") je tmavší element; pôsobí smutne, pasívne, tmavo, žensky a korešponduje s nocou. Yin je často symbolizovaný vodou a zemou. K Yin sa priraďuje pasivita.
Yang (čín. 陽/阳; "svetlé miesto, južný svah (kopca), severný breh (rieky), slnečné svetlo") je svetlejší element; pôsobí veselo, aktívne, svetlo, mužsky a korešponduje s dňom. Yang je často symbolizovaný ohňom a vetrom.
Yin (ženskosť, tma, pasívna sila) a Yang (mužská, svetlá, tvorivá sila) sú popisom doplňujúcich sa opakov a nie sú absolútne - preto hocijaká Yin a Yang dichotómia bude vyzerať opačne z inej perspektívy. Preto sa príslušné vyššie uvedené pojmy k Yin a Yang neberú doslovne. Všetky sily v prírode majú obidva stavy, a tie sú neustále v pohybe. Na západe sa často Yin a Yang zle zobrazuje ako "zlo" a "dobro". Nesprávna je tiež interpretácia symbolu v zmysle farieb - Taijitu nesymbolizuje čiernu a bielu (alebo červenú) farbu ako opak (čierna nie je absenciou bielej), ale symbolizuje v analógii tmu a svetlo (tma je absenciou svetla a naopak).
Kláštor svätej Anežky Českej

Kláštor svätej Anežky Českej  je románsko-gotická stavba a pravdepodobne prvá gotická stavba v Čechách. Nachádza sa v Prahe, v mestskej časti Staré Mesto.

Vznik

Kláštor založil český kráľ Václav I. v rokoch 1233 – 1234 na prianie svojej sestry Anežky Přemyslovny. Venoval ho rádu klarisiek, ktorý jeho sestra priviedla do Čiech a bola tiež prvou predstavenou tohto rádu. Keďže klarisky vznikli ako odnož rádu sv. Františka z Assisi, hovorilo sa kláštoru i Pražské Assisi.

Popis a história

Kláštor sa skladá z dvoch objektov – ženského kláštora klarisiek a mužského kláštora minoritov, ktorý bol založený v susedstve. Ide o jednoposchodovú dlhú budovu s tehlovými múrmi, ktorá je vytvorená v románskom slohu. Kolmo k budove je postavený dvojloďový kostol sv. Františka, ktorý je postavený v ranogotickom štýle. Je to najstaršia časť komplexu budov a bol vysvätený v roku 1234. V rokoch 1245 – 1260 pribudla k budovám i kláštorná kuchyňa a ambit. Strecha kostola sa týči do výšky 37 metrov, no nie je pôvodná (tá sa zrútila). Pred konventom bol postavený pre klarisky ich vlastný kostol, ktorý bol spojený s kaplnkou Márie Magdalény na severnej strane. Hneď vedľa tohto kostola bol pristavaný vyšší kostol, ktorý bol zasvätený sv. Salvatorovi a pochádza z rokov 1270 – 1280. Počas husitských vojen ostal kláštor opustený a začal chátrať. V rokoch 1556 - 1627 tu sídlil dominikánsky rád, o rok neskôr sa sem vrátili opäť klarisky. Koncom 18. storočia bol (ako mnohé iné) aj tento kláštor zrušený cisárom Jozefom II. a naďalej prepadal skaze.

Súčasnosť

Napokon sa kláštora ujala Jednota pre obnovu Anežského kláštora, aby objekt zachránila pred asanáciou Starého Mesta. Pokusy o jeho záchranu skončili až v roku 1986, kedy bola dokončená rekonštrukcia areálu. Vzhľadom k svojim umeleckým hodnotám a kultúrnej i štátno-dynastickej jedinečnosti bol v roku 1978 Anežský kláštor vyhlásený za národnú kultúrnu pamiatku. Od roku 1980 kláštor využíva Národná galéria v Prahe ako svoju výstavnú sieň. Zrútená loď bola zrekonštruovaná na sieň Josefa Mánesa a využíva sa na koncerty vážnej hudby.
V kostole sv. Salvátora a v kvadratúre minoritov sú umiestnené nálezy a fragmenty získané v priebehu rekonštrukcie a hroby přemyslovských panovníkov. V zastrešenom kostole sv. Františka je sála určená na usporadúvanie prednášok, koncertov a literárnych programov. Koncerty sa konajú tiež v ambite konventu klarisiek. Súbor Anežského kláštora je dokladom ranogotickej architektonickej tvorby európskeho významu.
Detský tábor

Detský tábor je všeobecné označenie miesta, kde skupina detí aktívne trávi letné prázdniny. Deti a mládež, ktorí sa táborov zúčastňujú (tzv. „táborníci“) vykonávajú počas konania tábora veľa rôznych športových či kreatívnych aktivít.
Tradičným obrazom detského tábora je lúka uprostred lesa, kde deti hrajú cez deň hry, či chodia na výlety po okolí a večer si spievajú pri táboráku. Avšak v dnešnej dobe už existujú aj špecializované tábory - športové, denné, umelecké, hudobné, počítačové, skautské, s koňmi alebo pre telesne či duševne postihnuté deti.

Organizácia tábora

Organizáciu a činnosti v tábore riadia dospelé osoby, označované ako "vedúci" (príp. animátori"). Sú zodpovední za deti, organizujú im program a zúčastňujú sa s nimi všetkých táborových akcií a aktivít. Vo väčšine táborov sú vedúcim prideľované menšie skupiny detí nazývané oddiely, či družiny, ktoré sa zúčastňujú väčšiny hier a ostatných aktivít spoločne.
Dôležitou súčasťou tábora je zdravotník, ktorý sa o deti stará počas celého pobytu.
Július III.

Život

Giovanni Maria Ciocchi del Monte sa narodil v Ríme. Pavol III. ho vymenoval za kardinála baziliky San Vitale a prvého predsedu zasadania Tridentského koncilu. Za pápeža bol zvolený 7. februára 1550, v 70. deň konkláve. Existujú dohady, že mal homosexuálnu orientáciu. Údajne udržiaval pedofilný vzťah s adoptívnym synovcom Innocenzom Ciocchim Del Monte, z ktorého urobil napriek nízkemu veku kardinála.

Pontifikát

Ako pápež sa nesprával nijako asketicky, už na začiatku svojho pontifikátu obnovil tradíciu zábav a rímskych karnevalov. V roku 1551 ale prikázal obnoviť rokovanie Tridentského koncilu. Pápežove pokusy vrátiť Anglické kráľovstvo do lona katolíckej cirkvi sa však nepodarili.
Voltov stĺp

Voltov stĺp je historicky prvá elektrická batéria. Vynašiel ju Alessandro Volta v roku 1800. Je to galvanická batéria tvorená niekoľkými sériovo zapojenými elektrickými článkami so zinkovou a medenou elektródou, oddelenými plsťou napustenou roztokom elektrolytu.
Usporiadanie bolo takéto: Na medený kotúč sa položil zinkový, potom súkenný, zase medený, zinkový, súkenný kotúč atď. Konce stĺpa, medený a zinkový, nazval Volta pólmi. Na jednom z nich sa objavil kladný a na druhom záporný elektrický náboj. Ak sa tieto dva póly spojili vodičmi, prechádzal dosť silný, dlhotrvajúci elektrický prúd. Takto presvedčivo dokázal neudržateľnosť predstáv zástancov živočíšnej elektriny, ktorí tvrdili, že v Galvaniho pokusoch je zdrojom prúdu živočíšna elektrina.
Saulny

Poloha

Obec má rozlohu 9,8 km². Najvyšší bod je položený 377 m n. m. a najnižší bod 185 m n. m.

Obyvateľstvo

Počet obyvateľov obce je 1 481 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coubon

Poloha

Obec má rozlohu 22,73 km². Najvyšší bod je položený 948 m n. m. a najnižší bod 607 m n. m.

Obyvateľstvo

Počet obyvateľov obce je 3 054 (2009).
Nasledujúci graf zobrazuje vývoj počtu obyvateľov v obci.
Zdroje: INSEE